ועדת הפנים והגנת הסביבה, כנסת 20, פרוטוקול מספר 666, 2018-06-25 10:00

יואב קיש: בוקר טוב.

יואב קיש: אני מתכבד לפתוח את ישיבת ועדת הפנים והגנת הסביבה.

יואב קיש: זאת הישיבה הראשונה ומיד אחריה נדון באישור תקנות.

יואב קיש: נמצא אתנו רב טפסר דדי שמחי, נציב הרשות לכבאות והצלה שידווח לנו על פעילות הרשות הארצית.

יואב קיש: נפגשנו לפני כשבוע-שבועיים בבארי לגבי כל מה שקשור לנושא המאבק בשריפות של הדליקות וההצתות בעוטף עזה אבל אנחנו כאן אולי נרצה דווקא להתמקד יותר בשינויים של הרפורמה, בהשלכות שלה והיכן אנחנו נמצאים.

יואב קיש: מתי היא הושלמה?

יואב קיש: שנתיים?

דדי שמחי: לא.

דדי שמחי: חמש שנים.

דדי שמחי: ב-2013.

יואב קיש: מתי הייתה השריפה הגדולה?

דדי שמחי: ב-2010.

יואב קיש: בבקשה, דדי, הבמה שלך.

דדי שמחי: אדוני היושב ראש, זה ייעוד כבאות והצלה.

דדי שמחי: בעצם אנחנו מפעילים מערך שירותי כבאות גם בנושא שריפות, גם בנושא חומרים מסוכנים וגם בנושא חילוץ בשגרה ובזמן חירום.

דדי שמחי: אלה התפקידים שלנו על פי החוק, גם לכבות דליקות וגם למנוע דליקות.

דדי שמחי: זה אפרופו הדיון הבא.

דדי שמחי: חילוץ לכודים, חומרים מסוכנים ואנחנו גוף עזר ת"פ פיקוד העורף בזמן חירום.

דדי שמחי: זה חזון הכבאות, להיות ארגון לאומי, מבצעי, איכותי ומתקדם.

דדי שמחי: אנחנו רוצים לפעול למניעת סכנות אש ולקדם סביבה בטוחה.

דדי שמחי: זו נקודה מאוד מאוד חשובה ונסביר אותה בהמשך.

דדי שמחי: אלה תרחישי הייחוס האפשריים, גם במלחמה וגם באירוע חירום אזרחי.

דדי שמחי: אתה רואה, גם מלחמה, הסלמה, אירועי מזג אוויר, שריפות ענק ואירועי חומ"ס.

דדי שמחי: אלה היעדים שלנו ל-2018-2019.

דדי שמחי: האחד, העצמת המפקדים כמובילי שינוי איכותי במערך.

דדי שמחי: אני אומר לך כאן שהמערך שלנו שהוא מערך חשוב מאוד, להבנתי אחרי שנה וחצי די תקוע 20 שנים אחרי מערכים מקבילים.

דדי שמחי: המערך הזה חייב להתקדם קדימה.

יואב קיש: עם כל השינוי של הרפורמה, הכיבוי, המטוסים והכול?

דדי שמחי: כן.

דדי שמחי: חד וחלק.

דדי שמחי: אני חושב שהרפורמה המדהימה שנעשתה ב-2012 הקפיצה אותנו משנות ה-70 לשנות ה-90.

יואב קיש: תפיסה ריכוזית מול התפיסה הקודמת.

דדי שמחי: כן.

דדי שמחי: חיזוק מאמץ הדרכת האוכלוסייה, התאמת המענה המבצעי בהתאם להתפתחות הדמוגרפית, בטיחות באשר כמוקד חדשנות ואת הנושא הזה אנחנו חייבים לקדם, טיפוח והעצמת הלוחמים בדגש על בריאות, רווחה והכשרה.

דדי שמחי: כל נושא המתנדבים הארצי חייב להיות מכפיל כוח כי אין סיכוי שנצליח לשים תחנה בכל מקום.

דדי שמחי: זה גם קשור לדיון הבא, שיפור השירות לאזרח ולסביבה העסקית.

דדי שמחי: הם מצביעים ברגליים.

דדי שמחי: בניית יכולות המטה והתכנון האסטרטגי, כל המחקר והפיתוח.

דדי שמחי: הנקודה האחרונה, אנחנו מקימים מכללה לאומית לכבאות והצלה שנשמח מאוד אם היא תהיה לאומית.

דדי שמחי: אלה עקרונות התפיסה המבצעית.

יואב קיש: במכללה זאת הכשרה של כבאים?

דדי שמחי: כבאים, מפקדים, מפקחים, מתנדבים, גורמים חיצוניים כמו צבא.

יואב קיש: איפה זה?

דדי שמחי: בראשון לציון.

דדי שמחי: היכן שהיום בנויה המפקדה שלנו.

דדי שמחי: אלה עקרונות התפיסה המבצעית.

דדי שמחי: צמצום זמן תגובה, מיצוי הכוח, בטיחות באש ולקדם את כל הנושא הטכנולוגי.

דדי שמחי: זאת עוצמת המערך.

דדי שמחי: אתה רואה כאן

דדי שמחי: מ-2012 ולאן אנחנו רוצים להגיע ב-2020 או ב-2023.

דדי שמחי: היום אנחנו עומדים פחות או יותר, בסוף השנה נעמוד על כמעט 2,070 לוחמי אש.

דדי שמחי: סך הכול נהיה ביחד כמעט 3,000 ואפילו 3,100.

יואב קיש: יש 2,000 לוחמים שהם הפעילים.

דדי שמחי: 2,070.

דדי שמחי: לוחמים במשמרות.

יואב קיש: לוחמים בשטח.

יואב קיש: משמרות.

יואב קיש: עוד 1,000-1,110 מטה.

דדי שמחי: מטה.

דדי שמחי: מפקחי מניעת דליקות.

יואב קיש: ומפקחים.

יואב קיש: איך זה מתחלק בין מטה למפקחים?

דדי שמחי: בערך 70 אחוזים מטות.

דדי שמחי: דרך אגב, מטה כולל מפקד מחוז, מפקד תחנה וכל הדברים האלה.

יואב קיש: ברור.

יואב קיש: מה זה תחנות כיבוי?

יואב קיש: זאת הפריסה הארצית?

דדי שמחי: כן.

יואב קיש: רכבי כיבוי?

דדי שמחי: כנ"ל.

יואב קיש: אני רואה שברכבי כיבוי לא הצלחתם השנה.

דדי שמחי: למה?

יואב קיש: נכון, 20 רכבים.

יואב קיש: חשבתי שזה אותו מספר.

דדי שמחי: אני מזכיר לך שכל רכב כיבוי זה פלוס-מינוס 2.5 מיליון שקלים.

יואב קיש: ועדיין אתה מתוקצב ל-600 רכבים.

דדי שמחי: אלה לא הניידות של אלשיך.

איתן ברושי: יש מקרים אחרים של מטוסים.

יואב קיש: אבל אם הוא מתוקצב – קונים.

יואב קיש: אתה מתוקצב ל-600?

דדי שמחי: כל מה שאני מראה לך כאן, זה מתוקצב.

יואב קיש: זה עם הכוכבית, זה היעד ועוד לא הגענו אליו.

יואב קיש: כך אני מבין.

קריאה: לא.

קריאה: 422 זה הצי העיקרי.

דדי שמחי: זה מה שיש לנו עכשיו.

יואב קיש: מהי הכוכבית?

קריאה: הצי העיקרי הוא הכבאיות.

קריאה: מעל זה אלה רכבים ייחודיים, חומ"ס.

יואב קיש: מה מבחינת יעדים?

יואב קיש: אלה המספרים שרצינו?

יואב קיש: אנחנו מתחת?

יואב קיש: אנחנו מעל?

דדי שמחי: אלה המספרים שרצינו וקיבלנו.

יואב קיש: במסגרת המשאבים.

דדי שמחי: כן.

יואב קיש: זה שומר על יחס לוחמים לרכב?

קריאה: הכול בנוי במשולש.

דדי שמחי: אני עושה עכשיו עובדה על מיצוי הרכבים אל מול לוחמים.

דדי שמחי: יש לי הרבה יותר רכבים מלוחמים.

דדי שמחי: יש לי תחנות שיש שם איקס כבאים ושלושה איקס רכבים.

דדי שמחי: אנחנו נראה איך ממצים את הכוח יותר נכון בהיבט הזה.

דדי שמחי: זה קשור להקמת מחלקת תכנון אסטרטגי שתחקור את כל הדברים ותנסה למצוא את התמהיל הכי נכון של לוחמים ורכבים.

דדי שמחי: אתה רואה כאן את הבטיחות באש, אפרופו מה ששאלת לפני כן.

דדי שמחי: אנחנו בסוף 2018 נעמוד על בערך 310 מפקחים.

דדי שמחי: התכנית שלנו לגדול בערך ב-100 לקראת 2023.

דדי שמחי: אתה רואה כאן את נושא המתנדבים.

דדי שמחי: גם את טייסת הכיבוי.

דדי שמחי: טייסת הכיבוי עומדת על 14 מטוסים ואנחנו אמורים לקבל דרך המשטרה עוד שני מסוקים גדולים שיעזרו לנו גם בהטסת כוחות.

איתן ברושי: זו טייסת אחת?

דדי שמחי: כן.

דדי שמחי: יש טייסת כיבוי אחת ויש גם טייסת מסוקים.

דדי שמחי: יש ארבעה מסוקים של המשטרה, חד מנועיים.

דדי שמחי: אמורים להגיע עוד שני מסוקים.

איתן ברושי: כל הטייסת היא במגידו?

דדי שמחי: לא.

דדי שמחי: הטייסת פרוסה במנחתים בהתאם להערכות מצב.

דדי שמחי: מגידו, קדמה, מחניים, חצור.

דדי שמחי: אנחנו עושים הערכת מצב ומפעילים.

יואב קיש: כמה מטוסים יש?

דדי שמחי: 14 מטוסי כיבוי.

יואב קיש: איך אתה מדרג את האפקטיביות שלהם?

דדי שמחי: גבוהה מאוד.

דדי שמחי: ראיתי כתבות שהטייסת לא בכשירות.

יואב קיש: אני שואל כללית.

יואב קיש: אתה אומר שזה צורך מבצעי של מערך הכבאות.

דדי שמחי: חד וחלק.

דדי שמחי: אנחנו משתמשים בהם על בסיס יומי.

יואב קיש: יש שיתוף פעולה עם מדינות זרות בנושא?

דדי שמחי: כן.

דדי שמחי: רק ביום חמישי ביקשו מאתנו מקפריסין ובסוף הבקשה בוטלה אחרי שהתכוננו.

דדי שמחי: ראש הממשלה ביקש שנטוס לקפריסין, התכוננו והבקשה בוטלה בהתאם להתפרקות השריפה בקפריסין.

יואב קיש: הטייסים שם מוגדרים לוחמי אש?

דדי שמחי: לא.

דדי שמחי: הטייסת מתוחזקת על ידי חברת אלביט.

יואב קיש: זה ספק חיצוני.

דדי שמחי: בדיוק.

יואב קיש: זה מכרז?

דדי שמחי: כן.

דדי שמחי: לדעתי מכרז ל-10 שנים.

דדי שמחי: הם גם מתחזקים את המטוסים ואת הטייסים ואת כל הציוד.

דדי שמחי: מי שמפעיל אותם זה אני, הכבאות, והיא חונה בחיל האוויר של המשטרה.

יואב קיש: והמבצעים שלהם, הם שלך או של אלביט?

דדי שמחי: המבצעים שלהם, יש טייסת, זרוע אוויר של המשטרה, יושבת במשמר אילון.

יואב קיש: דרכם אתה מפעיל את הטייסת.

דדי שמחי: בדיוק.

דדי שמחי: זו כמות האירועים ב-2017.

דדי שמחי: אתה רואה.

דדי שמחי: מה שאפשר ללמוד מכאן ולראות זה דבר מאוד מעניין.

דדי שמחי: בעצם 48 אחוזים מהאירועים, בכלל לא קשורים לאש.

דדי שמחי: הם לא קשורים למים ולא קשורים לכלום.

דדי שמחי: זו נקודה לחשיבה אסטרטגית לשנים הקרובות, לראות איך עושים את זה.

דדי שמחי: בסך הכול אתה רואה ש-48 אחוזים הם שריפות, חילוץ ואירועים אחרים.

דדי שמחי: כאן רואים את מספר ההרוגים.

יואב קיש: מה זה אירועים אחרים?

דדי שמחי: אירועים אחרים, זה חילוץ מתאונות דרכים.

יואב קיש: לא.

יואב קיש: חילוץ, כתוב חילוץ.

יואב קיש: יש חילוץ 16 אחוזים ואחר הוא 31 אחוזים.

דדי שמחי: אלה קריאות שווא, חייגנים, לקפוץ למפעלים שאם יש להם פתאום עשן, הם מקפיצים אותי, אבטחות שאני עושה, אירועים חיצוניים.

יואב קיש: אם זה חשש לאש שבסוף לא הייתה אש, בסדר.

יואב קיש: אתה אומר שקיבלת 100 קריאות, 70 היו שריפות בפועל שהיית צריך לכבות ו-30 לא.

יואב קיש: האלה מה זה האחר.

יואב קיש: אם האחר הזה דרש פעילות מבצעית סביבו או שהגיעו וראו שאין כלום והלכו ואתה קורא לזה אירוע.

דדי שמחי: לא.

דדי שמחי: האחר הזה הוא שילוב של הרבה גורמים שיכולים להיות.

דדי שמחי: אבל בפועל בהארד קור, 50 אחוזים מהאירועים שלי הם אירועי שריפה.

יואב קיש: שריפה בפועל.

דדי שמחי: שריפה בפועל.

דדי שמחי: זה משפיע לדוגמה בחשיבה ארוכת טווח על כמות המים בכבאיות, כמה צריך לקחת, האם אני בעצם נוסע עם מכליות מים עם שלושה קוב מים בכל הארץ לכל אירוע, האם אפשר לשנות את תמהיל הרכבים כי חלק גדול מהאירועים בכלל לא צריך עבורם מים.

דדי שמחי: אנחנו נעשה ניתוחים ונבחן את זה.

דדי שמחי: אני מאמין שתוך שנה וחצי יהיו לנו תובנות נוספות.

דדי שמחי: דרך אגב, מה שאתה רואה כאן, זה רלוונטי בכל העולם.

דדי שמחי: , יש כאן שינוי.

דדי שמחי: אני אציג לך את זה אחר כך.

דדי שמחי: כאן אתה רואה את מספר ההרוגים.

דדי שמחי: לצערי יש לנו בממוצע משהו כמו 18 הרוגים כל שנה.

דדי שמחי: רוב ההרוגים הם מבוגרים וילדים ביחד.

דדי שמחי: נקודה מאוד חשובה היא שבמגזר הערבי יש בולטות פי שניים מכמות הייצוג באוכלוסייה.

דדי שמחי: זה משפיע על הפיקוס שלנו בהתמקדות באוכלוסייה הרלוונטית כדי לטפל בה כמו שצריך.

יואב קיש: השאלה אם זה נובע למשל מאופי האזורים והמגורים של המגזר הערבי, ואז להשוות את זה לאותו אופי מגזרי.

יואב קיש: זאת אומרת, אם אתה אומר שהערים הגדולות פחות מגיעות למקומות האלה ולכן הסטטיסטיקה שם היא אחרת.

יואב קיש: אתה מבין מה אני אומר?

יואב קיש: אני מנסה לומר שנשווה את אותו שטח ונסת

יואב קיש: כל על זה כעל פיזור ארצי ואז אתה יכול לראות.

יואב קיש: אם למשל בגליל הייתי משווה מגזר ערבי למגזר יהודי ורואה שם הבדל.

יואב קיש: לומר מגזר ערבי-יהודי כשיש שוני היכן שנמצאות האוכלוסיות האלה בפיזור שלהן, זה קצת בעייתי.

דדי שמחי: בכל המחקרים בכל העולם, גם בארצות הברית, רוב ההרוגים תמיד מתכנסים לאוכלוסיות החלשות שזה חלק מהאירוע גם כאן.

דדי שמחי: יש לי גם יותר הרוגים במגזר החרדי על אותו משקל.

דדי שמחי: יותר הרוגים במגזר הערבי, זה נובע מתשתיות, נובע מהסברה, נובע מתרבות.

דדי שמחי: כל זה ביחד מכוון את ההרוגים לכיוון הזה.

דדי שמחי: לכן אנחנו משקיעים הרבה בהסברה במגזר הערבי.

דדי שמחי: בתשתיות אני לא יכול להשקיע.

דדי שמחי: אני משקיע בתשתיות שלי.

דדי שמחי: אנחנו עכשיו בונים תחנות בישובים ערביים אבל משקיעים מאוד מאוד בהסברה, בשיתוף עם המנהיגות המקומית שנרתמת ובאמת כל הכבוד לה.

דדי שמחי: כאן אתה רואה את הפריסה המבצעית.

דדי שמחי: אנחנו מתכננים להגיע בסוף התר"ש לפחות או יותר 164 תחנות.

דדי שמחי: בסוף 2018 יהיו לנו 125 תחנות כיבוי בתר"ש הזה.

דדי שמחי: כשאני אומר בתר"ש הזה, זה תר"ש שהתחיל עם הרפורמה והוא מסתיים בסוף 2018-אמצע 2019 כי האריכו לנו אותו בשנה, בנינו פחות או יותר 50 פרוייקטי בינוי מהותיים, 20 תחנות חדשות שמחליפות תחנות ישנות, שיפצנו תחנות ישנות על ידי החלפה ובנייה חדשה לחלוטין, בנינו 20 תחנות מקצרות זמן תגובה, כלומר, הוספנו תחנות לטוטל, קריית הכבאות ואנחנו גם מקימים מפקדות מחוז.

דדי שמחי: מחוז לא היה קיים לפני כן בתצורה של הכבאות, גם מחוז צפון, גם מחוז דרום וגם מחוז מרכז.

איתן ברושי: חופף למחוזות של המשטרה?

דדי שמחי: כן.

דדי שמחי: יש לנו שבעה מחוזות בהתאם למחוזות משטרת ישראל.

דדי שמחי: זו נקודה קריטית בה רואים את עוצמת הכוח באירוע.

דדי שמחי: אתה כאן בעצם רואה את ההתפתחות האמיתית.

דדי שמחי: אתה רואה שב-2011, לפני כל הרפורמה, מה מספר הכבאים והרכבים שהיו מגיעים לאירוע וכאן אתה רואה את זה ב-2017.

דדי שמחי: אתה רואה שעלינו ברמת סיכון 3.

דדי שמחי: עלינו מ-3.7 ל-7.4, וברמת סיכון 4 עלינו מ-5.1 לוחמים לאירוע - - -

יואב קיש: איך אתה עושה את הספירה?

יואב קיש: אתה צריך להסביר לי את זה.

דדי שמחי: אנחנו מסווגים את אירועי השריפה.

יואב קיש: לא.

יואב קיש: אני מדבר על מה הכוונה לממוצע לוחמי אש.

דדי שמחי: כמה לוחמי אש הגיעו לאירוע.

דדי שמחי: זאת בעצם פונקציה של מספר הלוחמים שלי וכמות הרכבים.

דדי שמחי: האדום והכחול.

דדי שמחי: אם אתה רואה, ב-2011 הגענו לאירוע בדרגה 4, שזה האירוע הכי חמור מבחינתי, ב-2011 הגענו בממוצע עם 5.3 לוחמים לאירוע, בשנת 2017 אנחנו מגיעים כבר כמעט עם 10 לוחמים לאירוע.

דדי שמחי: ככל שמגיעים יותר לוחמים, האפקטיביות הרבה יותר גבוהה.

דדי שמחי: כאן אתה רואה מה המרכיבים שלנו לשפר את המערכת.

דדי שמחי: קודם כל, לנו יש אחריות לאומית בלעדית לכיבוי דליקות.

דדי שמחי: יש לזה משמעות מאוד מאוד גדולה.

דדי שמחי: אנחנו מונופול.

דדי שמחי: אין מי שיכול להחליף אותנו.

דדי שמחי: הצבא לא יכול להחליף אותי בכיבוי שריפות ולראיה מה שדיברנו בבארי בשבוע שעבר.

דדי שמחי: לדוגמה, אם עכשיו נגיד מד"א קורסת, שירותי מד"א קורסים, הצבא יכול לקחת את כל הפלר"גים, פלג"דים, את כל האמבולנסים ולתת תחליף.

דדי שמחי: אם המשטרה לא תעבוד, ייקחו את הצבא ויאמרו לו לטפל בדברים האלה.

דדי שמחי: אם אנחנו לא עובדים, לאף אחד אין כבאיות ואין את הניסיון כדי לטפל.

יואב קיש: לא בסדרי גודל, אבל גם לצבא יש כבאים.

דדי שמחי: אין לו.

איתן ברושי: יש בשדות תעופה.

דדי שמחי: בשדות תעופה יש.

יואב קיש: בצבא אין כבאים בכלל?

דדי שמחי: יש בחיל האוויר.

איתן ברושי: עם ציוד משוכלל מאוד.

דדי שמחי: סגן הרמטכ"ל פנה אלי שאני אכבה שריפות במלחמה במצבורי תחמושת ובנקודות כינוס של נגמ"שים כי אין לו כבאיות.

דדי שמחי: יש לו כבאיות אך ורק לכמה בסיסי תחמושת ובסיסי חיל אוויר.

עידו בן יצחק: לפיקוד העורף יש כבאים.

דדי שמחי: אלה כבאים שלי.

יואב קיש: מה זה שלך?

דדי שמחי: שלי.

דדי שמחי: אלה מילואים שלי.

יואב קיש: מה זה מילואים?

יואב קיש: השאלה אם הם כפופים לפיקוד העורף או לך?

דדי שמחי: הם כפופים לי.

דדי שמחי: הם עוזרי כבאי.

דדי שמחי: אני מזכיר לך שבתפקיד הקודם שלי הייתי רמ"ט פיקוד העורף.

דדי שמחי: 1,000 הכבאים בפיקוד העורף הם עוזרי כבאי.

דדי שמחי: הם לא מוכשרים ככבאים והם יכולים לעבוד אך ורק בצמוד לכבאים שלי.

דדי שמחי: דרך אגב, היו להם כבאיות ומישהו העביר אותן לכב"ה.

דדי שמחי: אלה הכיוונים שאנחנו רוצים לעבוד בהם.

דדי שמחי: המפקדים כמנועי הארגון, גם בנושא מקצועי וגם בנושא ערכים ומנהיגות.

דדי שמחי: לא פחות חשוב, בהכשרת המפקדים.

דדי שמחי: אני אומר לך שלצערי כל נושא ההכשרה המקצועית בכבאות הוא מאוד בעייתי.

דדי שמחי: היום מ"פ בצה"ל מקבל הכשרה פי עשר יותר מאשר מקבל מפקד תחנה אצלנו ואני חושב שחייבים לתקן את זה.

דדי שמחי: אנחנו כבר מתחילים לדבר על הנושא הזה.

יואב קיש: אני צריך לעשות הפסקה של חמש דקות.

יואב קיש: אני מחדש את הישיבה.

יואב קיש: אני חייב לעלות לוועדת הכנסת ולכן חברת הכנסת נאוה בוקר תנהל את הדיון.

יואב קיש: כשאני אסיים שם, אני אחזור לדיון.

יואב קיש: תודה.

יואב קיש: (היו"ר נאוה בוקר)

נאוה בוקר: אנחנו ממשיכים.

נאוה בוקר: אדוני הנציב, אתה יכול להמשיך.

דדי שמחי: אנחנו עכשיו בזינוק למחר.

דדי שמחי: אנחנו בנושא העידן הטכנולוגי.

דדי שמחי: נמשיך לפתח את נושא הכיבוי המתקדם, רובוטיקה וכל מה שקשור לביג דאתה.

דדי שמחי: אנחנו רוצים להכניס מציאות מדומה בכל מה שקשור לנושא מזעור, בדגש על מזעור אלמנטים ממוחשבים, גם להגנת לוחם האש וגם בנושא הבטיחות באש וכל מה שקשור לשילוב מערכות של IOT שידברו ביניהן.

דדי שמחי: מחקר ופיתוח.

דדי שמחי: אנחנו הקמנו מחלקת מחקר ופיתוח.

דדי שמחי: אני מקווה שבשבועיים הקרובים גם יהיה לנו רמ"ח מחקר ופיתוח שייבחר.

דדי שמחי: אלה הנקודות המרכזיות בהן אנחנו רוצים לעסוק.

דדי שמחי: במערכת פיקוד ושליטה, בכל מה שקשור למוקד שירות לאזרח.

דדי שמחי: אנחנו רוצים לבחור חומרי כיבוי מתקדמים, מחשוב לביש להגנת לוחמי האש, כל מה שקשור לכיבוי עירוני בהשתלבות בכל מערכות השליטה בתנועה, מיגון לוחמים שגם ייתן אזהרה ללוחם עצמו ובסוף כל מה שקשור לציוד מבצעי יותר יעיל ויותר קל.

נאוה בוקר: מיגון לוחמים, לפי מה?

דדי שמחי: לפי מה שיחקרו.

דדי שמחי: ימצאו לי פטנטים ויחקרו.

דדי שמחי: ימציאו פטנטים חדשים.

נאוה בוקר: אני מניחה שאתם מקבלים ייעוץ מכל מיני מדינות.

דדי שמחי: זה עוד אין לנו.

דדי שמחי: התוצרים של מחלקת המחקר, לדעתי נקבל אותם בעוד כשנתיים-שלוש, ארבע ושבע.

דדי שמחי: אלה פחות או יותר טווחי הזמן שהמו"פ הזה אמור לעבוד.

דדי שמחי: זה פחות על נושא רכש מוצרי מדף אלא יותר על פיתוח והשתלבות בפיתוחים מתקדמים בעולם.

דדי שמחי: טיפוח הון אנושי.

דדי שמחי: ככתוב כאן, גם איכות מפקדים, הכשרה ופיתוח.

דדי שמחי: דיברתי על זה לפני כן.

דדי שמחי: כבאות והגנה מאש כמקצוע.

דדי שמחי: כל מה שקשור לנושא האמצעים והבטיחות לטובת הלוחמים, המפקחים וכדומה.

דדי שמחי: נושא שצריך לחזק אצלנו, הרעות והערכיות וכמובן לטפל גם בגמלאים, גם בפורשים וגם בנפגעים.

איתן ברושי: אני יכול לשאול שאלה?

נאוה בוקר: בבקשה.

איתן ברושי: אני רוצה לשאול שאלה.

איתן ברושי: הצגת בתחילת דבריך, בקטע של מניעת שריפות, יצירת התנאים שיהיו פחות שריפות.

איתן ברושי: הרי המבחן – אתה גם בא מהצבא – תמיד הוא למנוע ואם אין ברירה, לנצח.

איתן ברושי: אנחנו ראינו בשריפות שהיו, השריפות הקשות, בכרמל ובמקומות אחרים ויצא לי, וגם לחברתי, לטפל בשאלה, והגשנו כאן שאילתות והצעות לסדר בנושא פסי הבידוד.

איתן ברושי: היה קרב גדול מי צריך לממן את זה, קק"ל או הממשלה כאשר ידוע שיש ישובים שלמים שחובקים אותם עצים וזה האורן, וברור היה אז שהיה מחדל בפסי הבידוד ולא יצרו את החיץ הנדרש.

נאוה בוקר: זה נקרא קווי חיץ.

איתן ברושי: כן.

איתן ברושי: לא יצרו את קווי החיץ הנדרשים.

איתן ברושי: אני לא יודע אם עד היום זה הוסדר ואין ספק שזה חלק מהסיבות לשריפות ולתוצאות הקשות.

איתן ברושי: גם לאחרונה היו שריפות בחיפה ובזיכרון, שם היה מזל – במירכאות או לא – ששר האוצר הכריז על כך כפשיעה לאומנית ומיד נמצאו מקורות הכסף לפצות את בעלי הבתים, מה שלצערי לא עושים לגבי הפשיעה החקלאית.

איתן ברושי: אני אומר את זה גם כמי שהיה ראש רשות.

נאוה בוקר: אני רוצה רק להזכיר לך שגייסנו ואישרנו בוועדה הזאת 250 מיליון שקלים לקווי החיץ שהיו אמורים להגיע מקק"ל אבל לצערי הם נבלעו באוצר.

נאוה בוקר: אתה זוכר את זה.

איתן ברושי: לכן אני רוצה לחדד את השאלה.

נאוה בוקר: נמצא כאן נציג האוצר?

מתן יגל: אני מהאוצר.

איתן ברושי: אני רוצה לשאול, וזו אחת הסיבות שבאתי חוץ מאשר לסייע ככל שאני יכול, איפה העוצמה, איפה היכולת ומי בסוף אחראי לומר שאם אין את התנאים למנוע את השריפה, מי צועק ומי מפעיל את האזעקה?

איתן ברושי: הרי כשתהיה שריפה, תהיה אזעקה.

איתן ברושי: מי מפעיל את האזעקה לפני השריפה?

איתן ברושי: איך מחייבים את טבעון, את חיפה, את זיכרון, את בין אורן וישובים נוספים להבטיח את התנאים ואיך יוצרים תנאים שאם ניצור אותם, יהיה פחות נזק או אולי בכלל לא תהיה שריפה.

איתן ברושי: דדי, האם זה באחריותך או אתם לא מעורבים בקטע הזה?

איתן ברושי: אמרתי פעם - ובזה אני מסיים, כשהייתי פעם מזכיר התנועה הקיבוצית - שלקיבוצים יש את החופש להסתבך ולנו את החובה לחלץ אותם.

איתן ברושי: אני שואל אם יש לרשויות חופש להסתבך ואתה מחויב לחלץ אחר כך.

נאוה בוקר: חבר הכנסת איתן ברושי, אם אתה זוכר, בנושא הזה קיימנו שני דיונים בוועדת המשנה שלי.

נאוה בוקר: דני עטר שמונה ליושב ראש קק"ל אישר העברה של 250 מיליון שקלים מכספי קק"ל שעוברים למדינה לצרכים האלה של קווי חיץ שהיו אמורים לעבור לידי הרשויות המקומיות בחלקם וחלקם קק"ל אמורה הייתה לבצע, בחלק מהאזורים, את העבודות.

נאוה בוקר: לצערי הכספים האלה עד היום תקועים במשרד האוצר.

נאוה בוקר: אגב, הכספים האלה אושרו באופן רשמי על ידי ועדת הפנים בראשותו של חבר הכנסת דודי אמסלם בזמנו ולצערי נתקעו באוצר למרות כל ההפצרות שלנו, הבקשות והמכתבים.

נאוה בוקר: מאז שום דבר לא התקדם.

נאוה בוקר: אני באמת פונה לנציג האוצר.

נאוה בוקר: אולי מספיק עם הסחבת הזאת?

נאוה בוקר: תגידו לנו מה באמת עלה בגורל הכספים האלה.

נאוה בוקר: זה אושר על ידי ועדת הפנים.

נאוה בוקר: יש כאן הליך רשמי.

עידו בן יצחק: הנושא הוצג לנו אבל אנחנו לא אישרנו את זה.

עידו בן יצחק: זה לא בסמכות הוועדה לאשר.

נאוה בוקר: הוועדה אישרה.

עידו בן יצחק: הוועדה לא אישרה דבר כזה.

עידו בן יצחק: זה לא בסמכותה.

נאוה בוקר: אני יכולה להראות לך פרוטוקולים.

קריאה: ביקשנו שזה יעבור.

נאוה בוקר: זו הייתה החלטה של ועדת הפנים.

נאוה בוקר: דני עטר, מיד לאחר שהוא מונה ליושב ראש קק"ל ישב כאן בוועדה הזאת והצהיר על העברת התקציב הזה.

עידו בן יצחק: נכון.

נאוה בוקר: הוא הצהיר.

נאוה בוקר: הוא יושב ראש קק"ל וזה גם אושר על ידי הנהלת קק"ל.

עידו בן יצחק: נכון.

עידו בן יצחק: זה הוצג לוועדה.

עידו בן יצחק: דני עטר היה כאן בוועדה.

קריאה: לא אישרנו בוועדה הליך כזה.

נאוה בוקר: איפה זה תקוע?

נאוה בוקר: מזכירים לי כאן שחבר הכנסת דודי אמסלם אמר בוועדה הזאת שהחלטת הוועדה היא לצבוע את הכספים האלה לטובת קווי חיץ.

נאוה בוקר: אני אשמח לשמוע מנציג האוצר מה קורה עם הכספים האלה, למה לא עברו לראשי הרשויות.

מתן יגל: השאלה הזו צריכה להיות מופנית לקק"ל.

מתן יגל: נכון, אני מכיר את זה שבאמת הצהירו כאן שהכסף יגיע לטובת קווי החיץ אבל בפועל בזמן שהם העבירו את הכספים, הם החליטו בסוף שהם לא רוצים להעביר לטובת קווי החיץ.

מתן יגל: לכן לא קיבלנו את הכספים עבור הדבר הזה.

מתן יגל: אם היה כסף, אנחנו לא שומרים אותו אצלנו.

נאוה בוקר: זה המשחק.

נאוה בוקר: זה הפינג פונג?

מתן יגל: לא.

נאוה בוקר: פעם קק"ל מעבירה את זה אליכם, אתם מעבירים את זה לקק"ל, ובסוף כשיקרה אסון, אולי גם תמשיכו להתנער.

נאוה בוקר: מדובר במסקנות של דוח מבקר המדינה שקבע במפורש לאחר אסון הכרמל שאם היו קווי חיץ, אותם שבילי הפרדה בין 70 ל-100 מטרים, אם אני לא טועה, בין הישובים לבין היערות, אם הם היו קיימים, האסון הזה היה נמנע.

נאוה בוקר: זאת אחת המסקנות הכי חשובות של דוח מבקר המדינה ושוב אתם חוזרים על אותו סצנריו בכל פעם מחדש.

נאוה בוקר: אנחנו יושבים כאן בוועדה, מדברים עם האוצר, מקבלים את אותן תשובות וכל פעם תשובות מגוחכות אבל הכסף עדיין לא הגיע.

נאוה בוקר: עד שיקרה עוד פעם אסון ואז אתם תתעוררו.

נאוה בוקר: תאמין לי שהכספים האלה שהשקעתם בנובמבר האחרון בגל השריפות האחרון, נשרפו 170 בתים?

נאוה בוקר: יש למישהו כאן נתון?

קריאה: 600.

נאוה בוקר: 600 בתים.

נאוה בוקר: אם היו קווי חיץ, הייתם מונעים בזבוז כספי ציבור של מיליוני שקלים כשאתם מפצים את אותם אזרחים.

נאוה בוקר: זה יכול היה להימנע.

נאוה בוקר: חבל שאתם לא חושבים על הדברים האלה מראש כי ההוצאה שלכם תהיה הרבה יותר גדולה אם חס ושלום יקרה אסון נוסף כמו אסון הכרמל.

נאוה בוקר: התשובה שלך נשמעת תשובה לא רצינית.

מתן יגל: את יכולה לזמן לכאן את קק"ל ולשמוע גם מהם.

נאוה בוקר: אין בעיה.

נאוה בוקר: אני מבקשת ממנהלת הוועדה לזמן את קק"ל את הנציגים שלה ועדיף שזה יהיה דני עטר, היושב ראש שישב כאן והצהיר.

נאוה בוקר: לא רק פה הוא ישב אלא הוא ישב גם בוועדה שלי והבטיח קבל עם ועדה שהוא הולך להעביר את הכספים האלה.

אוריאנה אלמסי: אני ממרכז המחקר והמידע של הכנסת.

אוריאנה אלמסי: לאחרונה הייתי בקשר עם האוצר ועם כל הגופים לגבי תקנות לקווי החיץ.

אוריאנה אלמסי: ממשרד האוצר כבר בספטמבר אמרו לי שהם עושים עבודת מיפוי כי הם לא יודעים על סמך מה נקבעו 250 מיליון שקלים.

אוריאנה אלמסי: לפני חודש, פחות מחודש, התקשרתי לשאול מה קורה עם העבודה הזאת – כנראה לא נעשה כלום.

אוריאנה אלמסי: הם לא חזרו אלי במיילים אבל גם טיוטת התקנות תקועה.

נאוה בוקר: זאת אומרת שהתקנות עדיין לא גובשו.

אוריאנה אלמסי: יש טיוטה והיא לא אושרה בגלל מחלוקת.

נאוה בוקר: מחלוקת בין המשרדים.

אוריאנה אלמסי: כן.

נאוה בוקר: כרגיל זה נופל בין המשרדים.

נאוה בוקר: כל אחד מתנער מאחריות.

נאוה בוקר: הנציב, מה אתה יודע בנושא התקנות?

דדי שמחי: אני חושב שהנושא הזה הוא נושא מאוד מהותי.

דדי שמחי: אני קורא מכאן לאוצר לקדם את מעבר ה-250 מיליון השקלים.

דדי שמחי: התקנות שלנו כבר מוכנות והן נעצרות בגלל שלכל תקנה צריך גם לתת תג מחיר.

דדי שמחי: תג המחיר כבר נקבע ואני חושב שגם השר לביטחון הפנים גלעד ארדן פועל נחרצות ובאופן נחוש לקדם את התקנות.

דדי שמחי: אני אומר כאן לכולם שצריך לקדם את הדבר הזה כי הקיץ כבר לא בפתח אלא אנחנו בעיצומו.

דדי שמחי: שווה לקדם את זה.

נאוה בוקר: אני מבינה שיש אחריות פלילית על ראשי רשויות בנוגע לקווי החיץ.

נאוה בוקר: אתם אוכפים את זה?

נאוה בוקר: כל עוד אין תקנות, גם אי אפשר לאכוף את זה.

אוריאנה אלמסי: כל עוד אין תקנות, אתה לא יודע על מי זה נופל.

עידו בן יצחק: איזה משרדים עדיין לא הסכימו לתקנות?

קריאה: למיטב זיכרוני משרד הפנים, המשרד להגנת הסביבה.

קריאה: הם טוענים שאין להם תקציב ליישם למרות שההסכמה המקצועית היא רחבה וכבר שנים קיימת הסנקציה כפי שגברתי יודעת היטב.

קריאה: המשרד והשר פועלים באופן קבוע כדי לקדם את זה אבל בינתיים בלי הצלחה.

נאוה בוקר: זה נשמע נורא.

קריאה: הם לא מבינים את החשיבות.

נאוה בוקר: הם לא מבינים את החשיבות ועד שלא יישרפו כאן למוות עוד כמה אנשים, כנראה שעוד פעם אף אחד לא יתעורר.

נאוה בוקר: גברתי מנהלת הוועדה, אני חושבת שאסור לנו להניח לנושא הזה.

נאוה בוקר: אני מבקשת לזמן דיון דחוף בשיתוף כל המשרדים הרלוונטיים, כולל משרד הפנים, הגנת הסביבה, וכל מי שקשור בנושא הזה, כולל זימון אישי ליושב ראש קק"ל דני עטר שהבטיח ואני מצפה ממנו גם לקיים, כולל זימון לאנשי האוצר ואני רוצה לדעת מראש מי מגיע ואם אפשר גם ליידע אותו באיזה נושא מדובר ושיבוא עם תשובות אחרי שהוא בדק את הנושא ולא תשובות מתחמקות.

נאוה בוקר: תודה, איתן.

דדי שמחי: אלה קווי ההיערכות ברגולציה שאנחנו עוסקים בהם.

דדי שמחי: אתם רואים, 500 אלף עסקים, פרטי רישוי, התחלות בנייה וכדומה.

דדי שמחי: זה נתון חשוב מאוד לגבי הרוגים.

נאוה בוקר: רגע.

נאוה בוקר: עברנו מהר.

דדי שמחי: אני אפרט את זה בהמשך.

נאוה בוקר: אתה אומר עכשיו משהו כללי ואחר כך תחזור אליו.

דדי שמחי: כן.

דדי שמחי: כאן רואים הרוגים בעולם על פי מיקום הדליקה.

דדי שמחי: השקף הזה רלוונטי גם לארץ.

דדי שמחי: רוב ההרוגים הם בבתי מגורים.

דדי שמחי: 80 אחוזים מההרוגים, גם במדינה וגם בעולם, הם בבתי מגורים.

דדי שמחי: זה שקף שהוא בעצם שקף הכנה לדיון הבא שלנו בנושא התקנות בבניינים.

דדי שמחי: כאן אנחנו רואים את כל מה שקשור לנושא מתזים.

דדי שמחי: אנחנו רואים שבעצם 90 אחוזים מהשריפות שפורצות בבניינים או במבנים שיש בהם מתזים, מכובות באופן אוטומטי על ידי המתזים.

דדי שמחי: בעצם השקף הזה מראה את חשיבות המתזים ואת היעילות שלהם.

דדי שמחי: ב-10 אחוזים שהמתזים לא כיבו את השריפה, בעצם ב-7 אחוזים מהמקרים המתזים בכלל לא פעלו.

נאוה בוקר: כי הם לא היו תקינים?

דדי שמחי: בדיוק.

דדי שמחי: תקינות המערכות.

דדי שמחי: ב-3 אחוזים האש הייתה גדולה מדי בשביל המערכת.

דדי שמחי: כאן רואים את עלות כיבוי הדליקה במבנה.

דדי שמחי: בסך הכול ככל שיש יותר אישורים, כך העלות יותר קטנה כי בעצם השריפה היא יותר קטנה.

דדי שמחי: כאן אנחנו רואים את המתחים ברגולציה.

דדי שמחי: נדרש כאן איזון.

דדי שמחי: מצד אחד לגבי הקבלן או מי שאמור לממש את כל נושא הכיבוי.

נאוה בוקר: שאלה.

נאוה בוקר: עלות כיבוי דליקה, אני מבינה שהציבור היום לא משלם.

דדי שמחי: נכון.

נאוה בוקר: בעלי העסקים כן משלמים?

דדי שמחי: לא.

דדי שמחי: גם לא.

נאוה בוקר: איך זה הולך?

נאוה בוקר: מי מממן?

דדי שמחי: המדינה.

עידו בן יצחק: אישרנו כאן לפני כשנה וחצי.

נאוה בוקר: היה לי ספק לגבי בעלי עסקים.

דדי שמחי: כאן רואים את המתחים ברגולציה.

דדי שמחי: מצד אחד הקבלן, יש לו עלויות, שונות בדרישות, עיכובים ובירוקרטיה.

דדי שמחי: מצד שני, אצלנו זאת הצלת חיים, בטיחות באש וסיכון לוחמי אש.

דדי שמחי: למעשה צריך איזון בין שני הדברים האלה וזה מה שאנחנו מנסים לעשות וגם נציג לוועדה.

דדי שמחי: זה שקף מכין לקראת הדיון הבא.

דדי שמחי: בניינים גבוהים.

דדי שמחי: אנחנו רואים את כמות הבניינים הגבוהים.

דדי שמחי: הנוסחה המנצחת היא בעצם בניין בטוח, חכם ומוגן אש ועשן, בד בבד עם הסברה והתנהגות נכונה של האוכלוסייה וכוח מבצעי.

דדי שמחי: שלושת המרכיבים האלה הם המענה למגמה של בניית בניינים גבוהים ובזה אנחנו מתמקדים.

נאוה בוקר: אתה יודע שיש הנחיה להפחית קצת את הרגולציה על בעלי עסקים.

דדי שמחי: נכון.

דדי שמחי: במקרה הכנו כאן שקף.

איתן ברושי: הם יושבים בישיבות של ההקלות.

נאוה בוקר: 100,000 עסקים.

דדי שמחי: אנחנו הפחתנו רגולציה ב-2017 וזה נתון שאושר על ידי משרד האוצר כולל על ידי מנכ"ל משרד ראש הממשלה.

דדי שמחי: אנחנו ב-2017 הפחתנו רגולציה כמעט ב-3 מיליארד שקלים.

דדי שמחי: אנחנו מבינים ואנחנו חלק מהמערכת הלאומית ואנחנו רוצים לשמור כאן על ביטחון האזרחים, על טובתם ועל רווחתם, על ביטחון לוחמי האש, בד בבד עם מתן אפשרות לפיתוח ושגשוג של מדינת ישראל.

דדי שמחי: לכן כאשר מחברים את כל זה ביחד, אתם רואים את חלק הדברים שעשינו כאן.

דדי שמחי: עשינו שינוי של תדירות הביקורות, עשינו מסלול תצהיר לרישוי עסקים והקלנו על כמעט כ-100,000 אנשי עסקים.

דדי שמחי: זה חייב לבוא עם שינוי תרבותי של בטיחות באש.

דדי שמחי: אנחנו מעבירים חלק מהאחריות גם לאזרח כי אנחנו סומכים עליו ואנחנו חושבים שהאזרחים הם אנשים טובים שלא רוצים שיישרפו להם הבתים.

נאוה בוקר: אני רוצה לחזור לעסקים.

נאוה בוקר: אני חושבת שרוב הטענות הן בעיקר על הנציגים של הכבאות שלוקח המון זמן עד שהם מגיעים, אם זה לביקורת.

נאוה בוקר: יש שיפור בנושא הזה?

דדי שמחי: אנחנו מטפלים גם בזה.

דדי שמחי: גם אנחנו צריכים לשפר.

נאוה בוקר: זמני המתנה.

נאוה בוקר: יש שיפור?

דדי שמחי: גם אנחנו צריכים לשפר את נורמות השירות שלנו.

דדי שמחי: אנחנו מטפלים בזה.

דדי שמחי: אנחנו עושים כאן גם סדנאות.

נאוה בוקר: סדנאות למי?

נאוה בוקר: לבעלי העסקים?

דדי שמחי: לא.

דדי שמחי: סדנאות לאנשים שלנו.

דדי שמחי: סדנאות שירות.

דדי שמחי: אנחנו צריכים לשפר את מערכת המחשוב בכל מה שקשור לנושא בטיחות באש.

דדי שמחי: אני חושב שזאת נקודת תורפה מרכזית שלנו וברגע שנשפר את מערכת המחשוב ונעבור גם לרישוי מקוון, מצבנו יהיה הרבה יותר טוב.

דדי שמחי: אני מזכיר כאן שאנחנו עדיין גוררים רגל במהפכה מ-2010.

נאוה בוקר: איך זה רישוי מקוון?

נאוה בוקר: לא צריכים להגיע ולעשות ביקורת?

דדי שמחי: לא.

דדי שמחי: אם היום אתה מזמין טיול לחוץ לארץ באינטרנט, אין שום בעיה שתעשה את זה.

נאוה בוקר: אני לא מדברת על הטופסולוגיה.

נאוה בוקר: אני מדברת על הביקורת עצמה.

דדי שמחי: העיסוק שלנו הוא לא רק בביקורות.

דדי שמחי: בסוף הוא גם שולח לי תכנית ואני בודק את התכנית ואני מעיר לו הערות, מחזיר לו והוא יכול לשלוח לי את התכנית גם במדיה דיגיטלית ואני יכול להחזיר לו אותה במדיה דיגיטלית.

איתן ברושי: הבעיה העיקרית ברישוי עסקים היא לא הגעת הנציגים אלא בעיקר האם הדרישות הן סבירות.

איתן ברושי: העלות שנופלת על עסקים קטנים ובינוניים בעיקר, שקשורה לכיבוי, היא הופכת לפעמים להיות בלתי אפשרית עד כדי חיסול העסק או כתוצאה מכך האנשים עושים לעצמם הקלות כי הם לא עומדים בדרישות.

איתן ברושי: השאלה היא כאן תמיד עלות ותועלת והשאלה איפה הגבול בו אתה הופך את העסק לבלתי אפשרי בגלל דרישות הכיבוי.

איתן ברושי: לפי דעתי בקטע הזה, אני בטוח שאתה עושה מאמצים, אני מכיר אותך, אבל אני שואל ואולי אי אפשר לתת כרגע תשובה האם יש איזה גבול לדרישות.

איתן ברושי: שאלת קודם לגבי פקיד האוצר.

איתן ברושי: הפקידים לא משלמים אף פעם מחיר.

איתן ברושי: עד שיגמרו לדון, הוא כבר יהיה בתפקיד אחר.

נאוה בוקר: זה נכון.

נאוה בוקר: אני יודעת שחיים תמם עושה הכול כדי באמת לסייע ולעזור לבעלי עסקים.

איתן ברושי: אני מדבר על הפקידים.

איתן ברושי: בכל זאת, השאלה שנשאלה כאן היא שאלה לדרג הפוליטי שלא מיוצג בחדר הזה.

איתן ברושי: השאלה של היכולת להביא תקציב מהאוצר או מקק"ל, או סדר עדיפות של המדינה, היא שאלה פוליטית והיא לא שאלה שמחליטים עליה כאן.

נאוה בוקר: אני דיברתי על בעלי העסקים.

איתן ברושי: אני נאלץ לצאת.

איתן ברושי: באתי לכאן בגלל הדיון ולא בגלל שאני חבר קבוע בוועדה אלא בוועדת הכספים.

איתן ברושי: אני רוצה לשאול.

איתן ברושי: אחרי כל הדברים שאתה מתאר, ואני יודע שיש התקדמות רבה, מה הדבר שחסר.

איתן ברושי: מהו הדבר, חוץ מקווי החיץ עליהם דיברנו קודם, שחסר?

איתן ברושי: כוח אדם?

איתן ברושי: אמצעים?

איתן ברושי: כיבוי 2018-2019 הוא כיבוי מתקדם אבל יש משהו שהמדינה הייתה צריכה לעשות יותר?

יצחק מימון: אני יכול לומר לך .

איתן ברושי: אני לא יודע מי אתה.

נאוה בוקר: סליחה, אדוני.

נאוה בוקר: הוא פנה אל הנציב.

נאוה בוקר: אתה כרגע לא בזכות דיבור.

נאוה בוקר: אני אאפשר לך להגיב אחרי הנציב.

דדי שמחי: חסרים הרבה דברים.

דדי שמחי: אני חושב שהארגון שלי צריך לעבוד על כל מה שקשור לתרבות ארגונית ויחסי עבודה, ולשפר את זה.

דדי שמחי: אני חושב שאנחנו בכיוון הנכון.

איתן ברושי: מה עם משאבים?

נאוה בוקר: הוא מדבר בעיקר על משאבים.

דדי שמחי: משאבים, תמיד חסרים לי משאבים.

דדי שמחי: כל משאב שיינתן, יהיה מנוצל.

איתן ברושי: אמרת שיש יותר כלי רכב מאנשים.

דדי שמחי: מצד שני אני צריך משאבים לבנות מחלקת תכנון מסודר שתבחן את כל הדברים האלה.

דדי שמחי: בסוף אני חושב שזה לא נכון שאני אקנה הרבה ציוד ולא אמצה אותו נכון.

דדי שמחי: זה בהיבט הזה.

דדי שמחי: לגבי השאלה הקודמת שלך, אני רוצה לומר לך שבסוף אנחנו כאן עושים ניהול סיכונים מושכל ומקצועי.

דדי שמחי: אין שום כוונה שלנו להכביד על בעלי העסקים אבל אני מציע שתרים טלפון לבעלי איקאה כאן בארץ על כך שנשרפה להם איקאה ותגיד להם אם היה כדאי לשים ספרינגלרים גם בקומה הטכנית של הטורבינה.

דדי שמחי: אני בטוח שהם יאמרו לך כן.

דדי שמחי: לכן כאן צריך למצוא את האיזון בין הדברים.

דדי שמחי: אנחנו בודקים את זה כל הזמן ואם אנחנו לא בודקים את זה, בודקים אותנו.

דדי שמחי: אנחנו בשיתוף פעולה גם עם עמותות ותקנים בעולם.

דדי שמחי: אני נפגשתי עם התאחדות התעשיינים, עם התאחדות התעשיינים הקטנים, התאחדות בעלי המלאכה, ישבנו אתם ואני אומר לך כאן, והנה, כולם שומעים את זה, שאנחנו בעד לנהל סיכונים באופן מושכל ומקצועי עם כל האנשים.

דדי שמחי: אני לא מוכן לסכן לא חיי אזרחי ישראל ובטוח לא את חיי לוחמי האש שלי בסכנות שכאלה.

נאוה בוקר: אולי צריך להגדיל את מצבת כוח האדם.

דדי שמחי: אולי צריכים לעשות בחינה נוספת.

דדי שמחי: אני חושב שאנחנו צריכים להתקדם בכל מה שקשור למחקר ופיתוח גם בנושא הזה.

דדי שמחי: צריכים לשפר את מתן השירות שלנו וצריך להגדיל בחלק מהמקומות גם את הסד"כים אבל הכיוון הוא כיוון נכון.

דדי שמחי: אני בטוח שאם תרים טלפון עכשיו, תראה רק בפרסומים האחרונים ששחררנו כמעט 150 פרויקטים של בנייה בעקבות פטנט שמצא חיים תמם בנושא הקלות בחניה.

דדי שמחי: שנינו מכירים אירוע שגם פתרנו אותו.

דדי שמחי: אנחנו בכיוון הנכון.

יצחק מימון: אני הגעתי לכינוס השני של הוועדה על בניינים גבוהים.

נאוה בוקר: מה תפקידך?

יצחק מימון: אני אזרח שמתעסק באיזושהי בעיה מאוד מאוד קשה במדינה.

נאוה בוקר: אם זה קשור לבניינים הגבוהים, אני מציעה שתמתין עד שהנציב יסיים את המצגת.

יצחק מימון: במקצוע שלי אני קבלן בניין לשעבר.

יצחק מימון: בכל הנושא של התשתיות בבנייה והפיקוח על הביצוע של התשתיות עצמן, זה נמצא היום במצב בשטח של המון בעלי מקצוע ללא רישיונות שמבצעים את העבודה ואנחנו מדברים על מערכות שבסופו של דבר לא עובדות.

יצחק מימון: המון.

נאוה בוקר: ללא רישיונות.

יצחק מימון: ללא רישיונות.

יצחק מימון: הם לא יודעים לבצע את העבודה והם לא יודעים לבצע את ההתקנות וזה ממש הימור ברמה הכי מטורפת שיכולה להיות.

נאוה בוקר: מי בודק את זה?

נאוה בוקר: מי הרגולטור?

יצחק מימון: אי אפשר לבדוק את זה.

יצחק מימון: כשמגיע אינסטלטור לבניין, הוא אינסטלטור והוא לא צריך רישום של רשם הקבלנים וכדומה.

יצחק מימון: כך שבעצם כל הביצוע, הפיקוח על הביצוע, הוא בעייתי.

יצחק מימון: במיוחד עם אנחנו מדברים על נושא של כיבוי אש.

יצחק מימון: אני יכול לתאר מקרה אחד שפשוט ספרינגלר התפוצץ ובא אינסטלטור להחליף אותו והוא אדם שהוא בכלל לא רשאי לגעת במערכת כזאת.

יצחק מימון: (היו"ר יואב קיש)

דדי שמחי: אנחנו עוסקים בנושא הדרכת אוכלוסייה.

דדי שמחי: אני חושב שזאת נקודה מאוד מאוד חשובה.

דדי שמחי: אנחנו בונים עכשיו את כל הקונספט ואת כל המחלקה הזאת.

דדי שמחי: אנחנו גם יוצאים בקמפיינים, גם מקימים – אתם רואים כאן באמצע, אלה בעצם שתי דמויות שאנחנו רוצים להתחיל לחבר את הילדים כחלק.

יואב קיש: שקע ותקע שלכם?

דדי שמחי: בדיוק.

דדי שמחי: אצלנו זה זיק ומים.

דדי שמחי: חלק גדול מהשריפות פורצות כתוצאה ממשחקי ילדים.

דדי שמחי: אתה רואה מה אנחנו עושים.

דדי שמחי: אנחנו בעצם מתמודדים עם שלושה אתגרים מרכזיים.

דדי שמחי: האחד הוא כל נושא המנהור שמבחינתנו כלוחמי אש הוא נושא מאוד מאוד מורכב.

דדי שמחי: זה גם בעיית ניהול העשן וגם בעיית ניהול האוויר.

דדי שמחי: כל הבניינים הגבוהים, אתה רואה, העולם שמעל, הולכים לבנות בניין של כמעט 111 קומות בין תל אביב לבין רמת גן.

דדי שמחי: העולם הישן ששם בעצם עיקר השריפות שלנו היום.

דדי שמחי: אנחנו לא יכולים ולא רוצים להכביד יותר מדי על בעלי הבתים הישנים.

דדי שמחי: אלה כיווני הפעולה.

דדי שמחי: קודם כל, אני פונה מכאן גם לאוצר ואני מבקש גם מאדוני היושב ראש.

דדי שמחי: כבאות והצלה לישראל חייבים תר"ש נוסף.

דדי שמחי: תר"ש ל-2019, ל-2023, כדי להמשיך את תנופת הפיתוח בכבאות.

דדי שמחי: אנחנו הופכים את הכבאות וההצלה ישראל כגוף לאומי על כל המשתמע מכך.

דדי שמחי: מי כמוך ראה איך אנחנו פועלים עכשיו בעוטף עזה למרות שלא קיבלנו מימון ולא שום דבר.

דדי שמחי: אנחנו פשוט חלק מהסד"כ הביטחוני שם.

דדי שמחי: אנחנו צריכים להמשיך ולמצוא את האיזון בין הגנה מאש לבין כיבוי שריפות.

דדי שמחי: אפרופו השאלה שלך חבר הכנסת ברושי.

דדי שמחי: קידום תרבות בטיחות באש, מחקר ופיתוח כדי לשמור אותנו כארגון רלוונטי, מכללה לאומית ומענה לאתגרים מורכבים.

דדי שמחי: עד כאן.

דדי שמחי: תודה רבה.

דדי שמחי: אם יש שאלות, אני אשמח לענות.

ובשעה 11: תודה רבה.